
Vadovaudamasi Lietuvos Respublikos vietos savivaldos įstatymo 34 straipsnio 6 dalies 2 punktu, 
t v i r t i n u Telšių  rajono savivaldybės administracijos Viešųjų pirkimų skyriaus veiklos nuostatus (pridedama).

	PATVIRTINTA	Telšių rajono savivaldybės administracijos direktoriaus  2025 m. kovo 12 d. 	įsakymu Nr. A1-320 




. 

. Telšių rajono savivaldybės (toliau – Savivaldybė) administracijos (toliau – Administracija) Viešųjų pirkimų skyriaus (toliau – Skyrius) nuostatai (toliau – Nuostatai) nustato Skyriaus tikslus, uždavinius, funkcijas, veiklos organizavimą, teises, atsakomybę ir atskaitingumą. 
. Skyrių steigia Administracija. Skyrius nėra juridinis asmuo. 
. Skyrius yra Administracijos struktūrinis padalinys, išlaikomas iš Savivaldybės biudžeto, tiesiogiai pavaldus ir atskaitingas Administracijos direktoriui. 
. Skyriaus pareigybių skaičių, valstybės tarnautojų pareigybių aprašymus, darbuotojų, dirbančių pagal darbo sutartis, pareiginius nuostatus tvirtina Administracijos direktorius.
. Skyrius savo veikloje vadovaujasi Lietuvos Respublikos Konstitucija, Viešųjų pirkimų, Vietos savivaldos, Valstybės tarnybos ir kitais įstatymais, Vyriausybės nutarimais, Savivaldybės tarybos sprendimais, Mero potvarkiais, Administracijos direktoriaus įsakymais, kitais norminiais teisės aktais ir šiais Nuostatais.
. Skyriaus vedėjo ir kitų Skyriaus karjeros valstybės tarnautojų skyrimo į pareigas ir atleidimo iš pareigų tvarka nustatyta Lietuvos Respublikos valstybės tarnybos įstatyme, darbuotojų, dirbančių pagal darbo sutartis, – Lietuvos Respublikos darbo kodekse.
. Skyrius turi dokumentų blankus ir antspaudą su savo pavadinimu. Skyrius taip pat turi registracijos, tvirtinimo spaudus. 
. Skyrius pagal savo kompetenciją turi veikimo, iniciatyvos ir operatyvių sprendimų priėmimo laisvę.
. Skyriaus struktūrą sudaro Skyriaus vedėjas ir valstybės tarnautojai bei darbuotojai, dirbantys pagal darbo sutartį (toliau – Darbuotojai). 
. Pagrindinė Skyriaus veiklos sritis – viešieji pirkimai.
. Skyriaus buveinės adresas – Žemaitės g. 14, LT – 87133 Telšiai.

. 

. Skyriaus svarbiausi uždaviniai:
. siekti, kad vykdant viešuosius pirkimus Administracijoje būtų laikomasi įstatymų bei kitų teisės aktų;
. organizuoti prekių, paslaugų ir darbų viešuosius pirkimus (išskyrus Viešųjų pirkimų įstatymo numatytus atvejus) siekiant pirkimo procedūrų atitikimo Viešųjų pirkimų įstatymo ir su juo susijusių teisės aktų reikalavimams, viešųjų pirkimų efektyvumo didinimo ir racionalaus lėšų panaudojimo;
. didinti viešųjų pirkimų procedūrų skaidrumą, operatyvumą, tobulinti viešųjų pirkimų organizavimo tvarką Savivaldybės administracijoje, siekiant užkirsti kelią galimiems Viešųjų pirkimų įstatymo pažeidimams.
. koordinuoti viešųjų pirkimų organizavimą ir vykdymą Administracijoje;
. Skyrius, vykdydamas pavestus uždavinius, juos įgyvendina per Skyriaus vedėją bei Darbuotojus.

. 

. Skyrius, vykdydamas pavestus uždavinius, juos įgyvendina per Skyriaus vedėją bei Darbuotojus, kurie atlieka atitinkamas funkcijas Viešųjų pirkimų srityje:
. kaupia, apibendrina ir sistemina Administracijos struktūrinių padalinių teikiamą informaciją apie planuojamus atlikti viešuosius pirkimus ir nustatytais terminais sudaro pirkimų suvestinę pagal pirkimo vertes;
. organizuoja ir planuoja prekių, paslaugų ir darbų viešąjį pirkimą bei tvarko viešojo pirkimo dokumentus;
. viešųjų pirkimų vykdymo klausimais rengia įsakymų, sprendimų projektus, teikia pastabas ir pasiūlymus, susijusius su Skyriaus funkcijomis;
. vadovaudamasis Viešųjų pirkimų tarnybos prie Lietuvos Respublikos Vyriausybės patvirtinta perkamų prekių ar paslaugų vertės nustatymo metodika, skaičiuoja Administracijos pirkimo vertes, o darbų – atsižvelgdamas į visam objektui reikalingus darbus;
. dalyvauja Viešųjų pirkimų komisijoje (toliau – Komisija) ir vykdo Viešųjų pirkimų įstatymu bei Komisijos darbo reglamentu nustatytas funkcijas:
. parengia Komisijos posėdžių darbotvarkes;
. surenka būtinus Komisijos posėdžiui dokumentus ir parengia reikiamą jų kopijų kiekį;  
. kviečia Komisijos posėdžius;
. rašo Komisijos posėdžių protokolus; 
. rengia Komisijos siunčiamų raštų projektus;
. teikia informaciją viešųjų pirkimų dalyviams apie Komisijos priimtus sprendimus;
. vykdo kitus Komisijos pavedimus.
. priima ir registruoja Administracijos parengtas ir Administracijos direktoriaus patvirtintas paraiškas prekėms, paslaugoms ir darbams įsigyti;
.  parenka ir Komisijai pasiūlo prekių, paslaugų ir darbų viešojo pirkimo būdą;
.  parengia ir Komisijai pateikia pirkimo sąlygų projektą;
. sistemina ir kaupia duomenis apie įvykdytus ir vykdomus viešuosius pirkimus, jų metu sudarytas pirkimo sutartis, pirkimo sutarčių sudarymo ir įvykdymo terminus;
. teikia pirkimų ataskaitas Viešųjų pirkimų tarnybai pagal jos nustatytas formas ir reikalavimus;
. administruoja Administracijos viešųjų pirkimų informacinę sistemą;
. teikia metodinę pagalbą pirkimų organizatoriams parenkant pirkimų rūšį (prekės, paslaugos, darbai), nustatant panašias sutartis bei kodą pagal Bendrąjį viešųjų pirkimų žodyną (BVPŽ);
. konsultuoja žodžiu ir raštu Savivaldybės kontroliuojamų įmonių darbuotojus viešųjų pirkimų klausimais;
. rengia prevencines priemones Administracijos struktūriniams padaliniams, kad nebūtų pažeidžiami Viešųjų pirkimų įstatymo reikalavimai, vykdant pirkimų procedūras;
. seka Viešųjų pirkimų įstatymo, jo poįstatyminių teisės aktų pasikeitimus ir laiku juos taiko atliekant pirkimų procedūras;
. sprendžiant praktines viešųjų pirkimų vykdymo problemas, palaiko ryšius ir bendradarbiauja su kitų įstaigų darbuotojais;
. tvarko viešųjų pirkimų dokumentų bylas ir jas archyvuoja;
. analizuoja viešųjų pirkimų organizavimą ir teikia pasiūlymus jam tobulinti.
. atlieka centrinės perkančiosios organizacijos funkcijas;
. atlieka kitus Viešųjų pirkimų įstatyme numatytus veiksmus, kurie reikalingi pirkimams organizuoti ir vykdyti.

. 

. Skyriaus darbuotojai turi teisę:
. gauti iš Administracijos struktūrinių padalinių, įmonių, įstaigų ir organizacijų informaciją ir dokumentus, reikalingus pavestoms funkcijoms atlikti ir uždaviniams įgyvendinti;
. gauti technines, transporto bei kitas Skyriaus darbui reikalingas priemones;
. teikti Skyriaus vedėjui pasiūlymus dėl skyriaus darbo organizavimo gerinimo;
. kitas teisės aktuose nustatytas teises.
. Skyriaus Darbuotojai privalo:
. gerbti žmogaus teises, laikytis valstybės tarnautojo veiklos etikos principų ir taisyklių;
. tinkamai atlikti pareigybės aprašyme nustatytas funkcijas ir laiku atlikti pavedamas užduotis;
.  tobulinti savo kvalifikaciją ir profesinę kompetenciją;
.  laikytis Administracijos nustatytos darbo tvarkos;
. bendradarbiauti ir keistis informacija su kitais Administracijos specialistais bei struktūriniais padaliniais.

. 

. Skyriaus struktūrą sudaro:
. Skyriaus vedėjas;
. Darbuotojai.
. Skyriaus darbą organizuoja, jo veiklą savarankiškai planuoja bei jam vadovauja Skyriaus vedėjas.
. Skyriaus vedėjas skiria pavedimus visiems Skyriaus Darbuotojams. 
. Skyriaus vedėjo atostogų, ligos ar komandiruotės metu arba dėl kitų priežasčių, kai jis negali eiti pareigų, pareigas eina Administracijos direktoriaus įsakymu paskirtas kitas Skyriaus Darbuotojas.
. Skyriaus Darbuotojo atostogų, ligos ar komandiruotės metu arba dėl kitų priežasčių, kai jis negali eiti pareigų, pareigas eina Administracijos direktoriaus įsakymu paskirtas kitas Skyriaus Darbuotojas.
. Skyriaus Darbuotojų funkcijas nustato jų pareigybių aprašymai. Funkcijos gali būti nustatytos ir teisės norminiuose aktuose.
. Skyriaus vedėjas tiesiogiai pavaldus ir atskaitingas Administracijos direktoriui. Skyriaus Darbuotojai tiesiogiai pavaldus ir atskaitingi Skyriaus vedėjui. Darbuotojų pavaldumą ir atskaitingumą nustato pareigybės aprašymai.

. 

. Skyriaus vedėjo ir Darbuotojų atsakomybę nustato įstatymai, šie Nuostatai, pareigybių aprašymai.
. Skyriaus vedėjas atsako už Skyriui priskirtų uždavinių ir funkcijų tinkamą įgyvendinimą.
. Darbuotojai atsako už jiems priskirtų funkcijų tinkamą įgyvendinimą. 

. 

. Skyrius reorganizuojamas ar likviduojamas Administracijos direktoriaus įsakymu ir kitų teisės aktų nustatyta tvarka.
. Atleidžiamas iš pareigų Skyriaus vedėjas perduoda reikalus, dokumentus ir turtą Administracijos direktoriaus įgaliotam asmeniui Administracijos direktoriaus įsakyme nurodyta tvarka. Reikalams, dokumentams ir turtui perduoti Administracijos direktoriaus įsakymu gali būti sudaroma komisija.
. Reikalams, dokumentams ir turtui perduoti surašomas perdavimo ir priėmimo aktas. Reikalų, dokumentų ir turto perdavimo ir priėmimo akte ir jo prieduose pateikiami svarbiausi duomenys, apibūdinantys Skyriaus organizacinę ir veiklos būklę, įsipareigojimus, prie akto pridedami Skyriuje esančių dokumentų, žurnalų, bylų ir Skyriui (jo Darbuotojams) priskirto turto aprašai. Reikalų, dokumentų ir turto perdavimo ir priėmimo aktą pasirašo juos perduodantys ir priimantys asmenys. Aktą tvirtina Administracijos direktorius.
. Reikalų, dokumentų ir turto perdavimo ir priėmimo aktas surašomas dviem egzemplioriais: vienas egzempliorius atiduodamas Administracijos direktoriui, kitas – reikalus, dokumentus ir turtą priimančiam asmeniui. Reikalus, dokumentus ir turtą perdavęs asmuo turi teisę gauti akto kopiją.
_________________________

